**Broj: 19/23**

**Podgorica, 26. aprila 2023. godine**

**TUMAČENJE ČLANA 18 GRANSKOG KOLEKTIVNOG UGOVORA**

**ZA OBLAST UPRAVE I PRAVOSUĐA CRNE GORE (JEDNOKRATNE POMOĆI)**

I)Prava na jednokratne pomoći iz člana 18 Granskog kolektivnog ugovora za oblast uprave i pravosuđa ("Službeni list CG", broj 18/23) zaposleni ostvaruje u postupku koji je identičan postupku po kojem su se ostvarivala navedena prava za vrijeme važenja ranijeg Granskog kolektivnog ugovora za oblast uprave i pravosuđa ("Službeni list CG", broj 18/15).

Postupak ostvarivanja prava na jednokratnu pomoć pokreće se zahtjevom uz koji se prilažu odgovarajući dokazi.

II)U pogledu utvrđivanja pojedinih činjenica u vezi sa bolestima i medicinskim stanjima, medicinskom dokumentacijom i drugim sličnim pitanjima, a za koje poslodavac smatra da iziskuju posebnu ocjenu i mišljenje, Odbor upućuje na Ministarstvo zdravlja.

III) Prilikom podnošenja zahtjeva za isplatu jednokratne pomoći u slučaju otklanjanja posljedica elementarne nepogode zaposleni podnosi dokaze iz kojih proizilaze činjenice da se nepogoda desila i da je prilikom iste nastala šteta (npr. prijava štete usljed elementarne nepogode, izvještaj komisje o procjeni štete i drugi slični dokazi).

**PREDSJEDNIK ODBORA**

**Saša Šimun**